Ljubljana, 15. 4. 2024

**Zadeva: Evidentiranje kandidatov za predstavnika Arhivskega društva Slovenije v**

**strokovnem svetu javnega zavoda Pokrajinski arhiv Maribor**

Na podlagi sklepa Izvršnega odbora Arhivskega društva Slovenije, sprejetega na 1. izredni korespondenčni seji izvršnega odbora, dne 15. 4. 2024, objavljam

JAVNI POZIV

za evidentiranje kandidatov za predstavnika Arhivskega društva Slovenije v

strokovnem svetu javnega zavoda Pokrajinski arhiv Maribor

Izvršni odbor Arhivskega društva Slovenije se je na svoji 1. izredni korespondenčni seji, dne 15. 4. 2024, seznanil z dopisom mag. Nine Gostenčnik, direktorice Pokrajinskega arhiva Maribor (dopis številka 0011-3/2024-3752-1), da je trenutni predstavnici Arhivskega društva Slovenija v strokovnemu svetu Pokrajinskega arhiva Maribor potekel mandat. Na podlagi 20. člena Sklepa o ustanovitvi javnega zavoda Pokrajinski arhiv Maribor (Uradni list RS, št. št. 67/03, 30/06 – ZVDAGA, 4/09, 37/16 in 23/17) strokovni svet Pokrajinskega arhiva Maribor sestavljajo trije člani, pri čemer enega člana imenuje Arhivsko društvo Slovenije.

**V skladu s pristojnostjo na podlagi 15. alineje 28. člena Pravil Arhivskega društva Slovenije bo Izvršni odbor Arhivskega društva Slovenije izmed predloženih kandidatur izbral enega (1) predstavnika Društva.**

Strokovni svet Pokrajinskega arhiva Maribor je organ zavoda in ima sledeče naloge in pristojnosti:

* spremlja in ocenjuje delovanje arhiva in politiko njegovega ustanovitelja,
* ugotavlja ustreznost strateškega načrta in programa dela glede na namen, zaradi katerega je arhiv ustanovljen,
* obravnava vprašanja s področja strokovnega dela arhiva in daje direktorju mnenja, predloge in pobude za reševanje teh vprašanj,
* daje predhodno mnenje ustanovitelju k imenovanju in razrešitvi direktorja arhiva,
* daje druge pobude in predloge v zvezi z delovanjem arhiva,
* druge naloge v skladu z veljavnimi predpisi in tem sklepom.

Člani strokovnega sveta imajo štiriletni (4) mandat in so lahko ponovno imenovani oziroma izvoljeni.

Predlog kandidature mora biti sestavljen v pisni obliki (obrazec je priloga javnega poziva) in mora vsebovati:

* navedbo predlagatelja kandidature in njegov podpis,
* osebne podatke predlaganega kandidata (ime in priimek, datum rojstva, kraj stalnega bivališča),
* podatke o strokovni izobrazbi in zaposlitvi kandidata,
* podpisano soglasje predlaganega kandidata,
* izjavo o obdelavi osebnih podatkov kandidata (izjava je priloga javnega poziva) ter
* obrazložitev in utemeljitev predloga (v obrazložitvi navedite delovne izkušnje kandidata/kandidatke, poznavanje poslovanja javnega zavoda, poznavanje področne zakonodaje ter druge reference zaradi katerih je kandidat/kandidatka primeren za opravljanje funkcije v strokovnem svetu zavoda).

**Rok za oddajo predlogov je do vključno torka, 30. 4. 2024.**

Predloge posredujte na elektronski naslov tajnik@arhivsko-drustvo.si ali naslov Arhivsko društvo Slovenije, Zvezdarska 1, SI-1000 Ljubljana z obveznim pripisom: »Prijava za strokovni svet PAM«.

**Odpiranje kandidatur in izbor kandidatov:**

Izbor kandidatov bo opravil Izvršni odbor Arhivskega društva Slovenije najkasneje v roku 15 dni po preteku roka za predložitev kandidatur.

**Izid javnega poziva:**

O izidu javnega poziva bodo kandidatke/kandidati obveščeni pisno ali po elektronski pošti v roku osmih (8) dni po izboru predstavnika.

Kontaktna oseba za javni poziv je Anja Props, tajnica Društva, el. naslov tajnik@arhivsko-drustvo.si, tel. št. 01 24 14 258.

 **Mojca Horvat**

 **predsednica**

**Arhivskega društva Slovenije**

 **l. r.**

**Priloga:**

* Obrazec za imenovanje kandidatov v strokovni svet PAM.